Vo alle Syte kemme si zum Fex, er isch in sym Fach e Kanoone, und zu syne Danzleererinne und Danzleerer, nit nur mit em Auto, aber au mit der Glepfdrotschge, mit der Hämoroyydeschauggle, sogar mit em aigene Schooffeer. Der Fex, der Ooberjeehu vo der Danzschuel, isch kai Aarmelyteblooger, akurat leert er alli danze, bis si d Schyychi ableege. In der erschte Stund ischs ene angstebang, denn pflyymle si der Walzer aane ooni Häärzboppere und kemme Gnall e Fall uff e Guu und wänn mee leere.  Die andere Leerer sin kaini Wyyshaitsbiggsene, aber frindligi Lyt, wo au fir der flachfiessigi Schoorsch Gaggoo Giduld hätte. Es loont sich also, s Finggekyynoo und d Guuferekischte z verloo und do aane z faare.